‘กลต.’งัดข้อ ไม่ส่งผลสอบ คดีปูซุกหุ้นชิน
คลังทำใจ ก.ล.ต. ยื้อผลสอบหุ้น &#8220;ยิ่งลักษณ์&#8221; หลังจากครบ 1 สัปดาห์ ยังไม่รายงานผลให้ทราบ
17 ส.ค. 2554

คลังทำใจ ก.ล.ต. ยื้อผลสอบหุ้น “ยิ่งลักษณ์” หลังจากครบ 1 สัปดาห์ ยังไม่รายงานผลให้ทราบ
นายกรณ์ จาติกวณิช รมว.คลัง กล่าวว่า จนถึงขณะนี้ครบเส้นตายที่กำหนดไว้ 1 สัปดาห์แล้ว แต่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ยังไม่ได้รายงานผลสอบการแจงข้อมูลการถือหุ้นที่ไม่ตรงกับข้อเท็จจริงของ น.ส.ยิ่งลักษณ์ ชินวัตร ผู้สมัคร สส.บัญชีรายชื่อพรรคเพื่อไทยให้กระทรวงการคลังรับทราบว่าผลสรุปในข้อกฎหมายเป็นอย่างไร ซึ่งได้กำชับให้ข้าราชการระดับสูงดำเนินการเรื่องนี้ให้ถูกต้อง
ด้านนายอารีพงศ์ ภู่ชอุ่ม ปลัดกระทรวงการคลัง กล่าวว่า จะเร่งดำเนินการประสานงานกับ ก.ล.ต. ให้เร่งส่งผลสอบดังกล่าวให้กระทรวงการคลังรับทราบ แต่ยังบอกไม่ได้ว่า ก.ล.ต. จะยื้อเรื่องการส่งผลการตรวจสอบจนกว่าจะมีการเลือกตั้งใหม่หรือไม่
ทั้งนี้ นายกรณ์ ได้ทำหนังสือถึงนายธีระชัย ภูวนาถนรานุบาล เลขาธิการ ก.ล.ต. ให้รายงานผลสอบการแจ้งข้อมูลเป็นเท็จโครงสร้างผู้ถือหุ้นบริษัท ชิน คอร์ปอเรชั่น ของ น.ส.ยิ่งลักษณ์ ตามที่เครือข่ายพลเมืองคัดค้านนิรโทษคอรัปชั่นทักษิณ (คนท.) ได้ยื่นหนังสือร้องเรียนว่า น.ส.ยิ่งลักษณ์ ให้การเท็จเพื่อปกปิดโครงสร้างผู้ถือหุ้นที่แท้จริง มีความผิดตาม พ.ร.บ.หลักทรัพย์และตลาดหลักทรัพย์ พ.ศ. 2535 และ ก.ล.ต.ยังไม่ได้สอบความผิดของ น.ส.ยิ่งลักษณ์ ในประเด็นข้อกฎหมาย